เมื่อคืนหนูเข้าห้องน้ำถ่ายหนักแล้วรู้สึกแสบตูดแต่ไม่เป็นไรมาก พอตอนนอนรู้สึกเจ็บที่ตูดพอตื่นเช้ามามีตุ่มตรงรูทวารค้ะ หนูไม่รู้ว่าคืออะไร มันรู้สึกเจ็บ ปวดค้ะเวลาเดินก็เจ็บไม่ทราบว่ามันคืออะไรค่ะะ
สวัสดีค่ะ ตุ่มที่รูทวารหนักดังกล่าว อาจเป็น1.ริดสีดวงทวารแบ่งเป็น- ริดสีดวงชนิดภายใน อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ ซึ่งหากเป็นมาก ก็จะเห็นหัวริดสีดวงยื่นออกมาที่รูทวารหนัก เห็นเป็นติ่งเนื้อได้- ริดสีดวงชนิดภายนอก จะเห็นเป็นติ่งเนื้อสีชมพูคล้ำออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้เจ็บหรือปวดได้หากเสียดสีหรือนั่งทับ2.หูดหงอนไก่จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ เป็นโรคติดต่อจากการมีเพศสัมพันธ์3. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ4. หากตุ่มเกิดขึ้นตรงผิวหนังบริเวณใกล้ๆ รูทวาร อาจเป็นรูขุมขนอักเสบซึ่งเกิดจากการติดเชื้อแบคทีเรียหรือเชื้อรา มักเป็นผลจากการถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคือง อาการคือจะเป็นตุ่มแดงๆ และอาจมีหนองเกิดขึ้น ดูคล้ายสิว มีอาการเจ็บ และคันร่วมด้วย มักเกิดขึ้นหลายๆตุ่มนอกจากนี้อาจเป็นฝี ซึ่งผิวหนังจะมีอาการบวมนูนแดง เจ็บและปวด มักมีไข้ อ่อนเพลีย ปวดเมื่อยตามตัวร่วมด้วยหากยังคงมีอาการเจ็บหรือปวดที่ตุ่มดังกล่าว แนะนำให้ไปพบแพทย์เพื่อตรวจว่าเป็นตุ่มที่เกิดจากอะไรค่ะ จะได้ให้การรักษาตามสาเหตุที่เป็นค่ะ